יום העמים הילידים הלאומי

יום העמים הילידים הלאומי (באנגלית: National Indigenous Peoples Day), היה קרוי בעבר יום האבוריג'ינים הלאומי (באנגלית: National Aboriginal Day),<ref></ref> הוא יום חג לאומי בקנדה המכיר ומציין את התרבות והתרומה של האומות הראשונות, האינואיטים והמטיסים בקנדה (ראו להרחבה עמים ילידים בקנדה).<ref name="history"></ref>

ה-21 ביוני נבחר בתור התאריך בו מצוין המאורע החגיגי מכיוון שלעיתים קרובות מתרחשת בו נקודת ההיפוך הקיצית, אירוע שקבוצות ילידים רבות חוגגות בו על פי תרבותן.<ref></ref><ref name="history" />

יום זה הוא יום שבתון בטריטוריות הצפון-מערביות מאז 2001 וביוקון מאז 2017.<ref></ref> על אף שזהו יום לאומי כלל-קנדי, הוא לא נחשב יום שבתון בכל שאר המדינה.
== היסטוריה ==
היום הוכרז רשמית לאחר שורה של קריאות לקבוע יום חגיגות לכבודם של הילידים.<ref name=":0"></ref> בשנת 1945 הוכרז לראשונה באופן בלתי-רשמי "יום האינדיאנים" (Indian Day) על ידי Jules Sioui<ref></ref> בשיתוף צ'יפים אינדיאנים מרחבי אמריקה הצפונית. בשנת 1982, האחווה האינדיאנית הלאומית (Assembly of First Nations, בהמשך שינתה שמה לאספת האומות הראשונות, Assembly of First Nations, ) קראה לקביעת "יום סולידריות לאומי עם האבוריג'ינים" שיצוין מדי שנה ב-21 ביוני.<ref name=":0"></ref>

בשנת 1990, קוויבק הפכה לראשונה שקבעה את היום כחגיגה של התרבות הילידית.<ref name=":0"></ref> בשנת 1995, ועידה לאומית בשם האספה הקדושה (The Sacred Assembly) אשר כלל ילידים ולא-ילידים בהנהגת אלייג'ה הרפר (Elijah Harper, ), קראה לכינון חג לאומי שיחגוג את תרומתם של העמים האבוריג'ינים לקנדה.<ref name=":0"></ref> בשנת 1996 המליצה הוועדה המלכותית בעניין עמים אבוריג'ינים (Royal Commission on Aboriginal Peoples, ) להכיר רשמית במועד שכזה.<ref name=":0"></ref>

בשנת 2001, חברי האספה המחוקקת ה-14 של הטריטוריות הצפון-מערביות העבירו את "חוק יום האבוריג'ינים הלאומי" (National Aboriginal Day Act) שהפך את הטריטוריות לאזור השיפוט הראשון בקנדה שהכיר ביום זה בתור יום שבתון רשמי.<ref></ref> בשנת 2009 הכריז בית הנבחרים של קנדה על חודש יוני כחודש ההיסטוריה הלאומי של האבוריג'ינים (National Aboriginal History Month), חודש אשר בהמשך הוחלף שמו ל"חודש ההיסטוריה הלאומית של הילידים" (National Indigenous History Month).<ref></ref>

ב-21 ביוני 2017 פרסם ראש ממשלת קנדה ג'סטין טרודו הצהרה בה התחייב לשנות את שמו של המועד ל"יום העמים הילידים הלאומי" (National Indigenous Peoples Day).<ref name=":1"></ref> הצ'יף הלאומי של אספת האומות הראשונות, פרי בלגרד (Perry Bellegarde, ) תמך בשינוי המוצע וכינה אותו "צעד חשוב" משום שהוא עומד בהתאמה לטרמינולוגיה הקיימת בהצהרת האומות המאוחדות על זכויות העמים הילידים.<ref name=":1" /> בהמשך פרסומים רשמיים החלו להשתמש בשם "יום העמים הילידים הלאומי".<ref name="NIPPD"></ref>

רשת הטלוויזיה של העמים האבוריג'ינים (Aboriginal Peoples Television Network, ) משדרת ביום העמים הילידים הלאומי מופע חגיגי של תרבות ילידית - Indigenous Day Live.<ref>Charles Lefebvre, [https://winnipeg.ctvnews.ca/in-person-national-indigenous-people-s-day-celebrations-return-to-winnipeg-this-weekend-1.5950066 "In-person National Indigenous People’s Day celebrations return to Winnipeg this weekend"]. CTV News Winnipeg, June 16, 2022.</ref>

== ראו גם ==
* עמים ילידים בקנדה

== קישורים חיצוניים ==
* [https://www.rcaanc-cirnac.gc.ca/eng/1100100013718/1534874583157 יום העמים הילידים הלאומי באתר ממשלת קנדה]
* [https://web.archive.org/web/20160623071755/http://www.daair.gov.nt.ca/_live/pages/wpPages/National_Aboriginal_Day.aspx מידע על יום העמים הילידים הלאומי]

== הערות שוליים ==

קטגוריה:אירועים בחודש יוני
קטגוריה:קנדה: תרבות
קטגוריה:חגים ומועדים לאומיים